rejauldu/bengali-wikipedia huggingface dataset:
লুক জেমস রাইট (; জন্ম: ৭ মার্চ, ১৯৮৫) গ্রান্থামে জন্মগ্রহণকারী বিশিষ্ট ইংরেজ আন্তর্জাতিক ক্রিকেটার। ডানহাতি ব্যাটসম্যান ও ডানহাতি মিডিয়াম বোলার হিসেবে ইংল্যান্ড দলে খেলছেন। লিচেস্টারশায়ারের পক্ষাবলম্বন করে খেলোয়াড়ী জীবন শুরু করেন ও ২০০৪ সাল থেকে সাসেক্সের পক্ষে কাউন্টি ক্রিকেট খেলে আসছেন। ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন লুক রাইট।   প্রারম্ভিক জীবন  সাসেক্সের পক্ষ হয়ে অভিষেকেই সেঞ্চুরি করেন রাইট। ঘরোয়া ক্রিকেটে পৃথকভাবে তিনবার ডেনিস কম্পটন পদক জয় করেন তিনি।Luke Wright at Cricinfo retrieved 3 September 2007 ২৬ জুন, ২০০৭ তারিখে টুয়েন্টি২০ কাপ প্রতিযোগিতায় তার প্রথম শতক হাঁকান। ইয়াসির আরাফাতের কাছে বোল্ড হলেও মাত্র ৪৫ বলে ১০৩ রান সংগ্রহ করেন ও কেন্টকে তার দল ৭ উইকেটে বিজয়ী হয়। সেমি-ফাইনালে নিজ দল পরাজিত হলেও লুক রাইট প্রতিযোগিতায় সর্বোচ্চ রান সংগ্রাহক হন।Luke Wright  at the ECB retrieved 3 September 2007 এছাড়াও তিনি ঘরোয়া একদিনের আন্তর্জাতিক ক্রিকেটে গ্লুচেস্টারশায়ারের বিপক্ষে ১২৫ রান করেন ৭৩ বলে।Wright races to the top  ECB retrieved 3 September 2007Wright marks call-up with hundred BBC News retrieved 3 September 2007   খেলোয়াড়ী জীবন  ঘরোয়া ক্রিকেটের সর্বোচ্চ রান সংগ্রাহক হিসেবে জুলাই, ২০০৭ সালে প্রাথমিকভাবে ৩০-সদস্যের ইংল্যান্ড দলে স্থান পান। ৬ আগস্ট তারিখে ১৫-সদস্যের দলে অন্তর্ভুক্ত করা হয় তাকে। সেপ্টেম্বর, ২০০৭ সালে অনুষ্ঠিত টুয়েন্টি২০ বিশ্ব চ্যাম্পিয়নশীপে দলের অন্যতম সদস্য ছিলেন তিনি।  আহত রবি বোপারা ও অ্যান্ড্রু ফ্লিনটফের স্থলে দলে যোগদানের জন্য ৩ সেপ্টেম্বর তারিখে সিরিজের শেষ দু’টি একদিনের খেলায় অংশগ্রহণের জন্য তার নাম ঘোষণা করা হয়।England call up Wright as cover BBC News retrieved 3 September 2007 ৫ সেপ্টেম্বর, ২০০৭ তারিখে লন্ডনের ওভালে অনুষ্ঠিত ভারতের বিপক্ষে একদিনের আন্তর্জাতিক ক্রিকেটে অভিষিক্ত হন রাইট। ওয়াইজ শাহের সাথে ৬ষ্ঠ উইকেটে ১০৬ রান সংগ্রহ করেন; যাতে তিনি ব্যক্তিগতভাবে অর্ধ-শতক হাঁকান। ৩৯ বলে ৫০ রান করে রান আউটের শিকার হলে মাঠে উপস্থিত দর্শকেরা তাকে দাঁড়িয়ে উষ্ণ অভিনন্দন জানান।England v India 6th ODI BBC News retrieved 5 September 2007 লর্ডসে অনুষ্ঠিত দ্বিতীয় খেলায় মাত্র দুই বলের মুখোমুখি হয়ে শূন্য রানে আউট হন। তবে পরবর্তীতে গৌতম গম্ভীরের সুন্দর ক্যাচ লুফেন তিনি।   তথ্যসূত্র    আরও দেখুন   স্টুয়ার্ট ব্রড  ইংল্যান্ড ক্রিকেট দল  ২০১৩ নিউজিল্যান্ড ক্রিকেট দলের ইংল্যান্ড সফর   বহিঃসংযোগ       ইসিবিতে লুক রাইট  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:পুণে ওয়ারিয়র্স ইন্ডিয়ার ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:টুয়েন্টি২০ কাপে সেঞ্চুরিকারী বিষয়শ্রেণী:লিচেস্টারশায়ার ক্রিকেট বোর্ডের ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:সাসেক্স ক্রিকেট অধিনায়ক বিষয়শ্রেণী:আবাহনী লিমিটেডের ক্রিকেটার বিষয়শ্রেণী:কোয়েটা গ্ল্যাডিয়েটর্সের ক্রিকেটার বিষয়শ্রেণী:রাজশাহী রয়্যালসের ক্রিকেটার
thumb thumb thumb thumb জীবাশ্ম () বলতে প্রাণী বা উদ্ভিদ পাথরে পরিণত হয়েছে এমন ধরনের পদার্থ কে বোঝায় । প্রাগৈতিহাসিক যুগের উদ্ভিদ ও প্রাণীর ধ্বংসাবশেষ তথা মৃতদেহের চিহ্ন পাওয়া যায় ভূগর্ভ কিংবা ভূ-পৃষ্ঠের কঠিন স্তরে সংরক্ষিত পাললিক শিলা অথবা যৌগিক পদার্থে মিশ্রিত ও রূপান্তরিত অবস্থায়। অধিকাংশ জীবিত প্রাণীকুলেরই জীবাশ্ম সংগৃহীত হয়েছে। এছাড়াও, অনেক প্রজাতিরই জীবাশ্ম আবিষ্কৃত হয়েছে যারা পৃথিবীতে বর্তমানে বিলুপ্ত। ৩৪০ কোটি বছর থেকে দশ হাজার বছর পূর্বেকার তুষার যুগের প্রাণী ও উদ্ভিদদেহের ধ্বংসাবশেষ জীবাশ্মরূপে সংরক্ষিত আছে। যেমন -   ইতিহাস  ল্যাটিন শব্দ ফসাস (fossus) (অর্থ - উত্তোলন করা) থেকে ফসিল শব্দটি উদ্ভূত হয়েছে। বৈশ্বিকভাবে জীবাশ্মের ন্যায় জটিল বিষয়ের তথ্য সংরক্ষণকে ফসিল রেকর্ড নামে অভিহিত করা হয়। আবিষ্কৃত কিংবা অনাবিষ্কৃত সমুদয় জীবাশ্মের সংখ্যা, তাদের অবস্থান, শিলার বিন্যাস এবং পাললিক শিলার স্তর - এগুলোকে একত্রে ফসিল রেকর্ড বলা হয়। এই রেকর্ডের বিশ্লেষণ পৃথিবীর জীবনচক্রের ইতিহাস তুলে ধরার সেরা উপায় হিসেবে বিবেচিত। ভৌগোলিক সময়ের মানদণ্ডে জীবাশ্মের গঠন, বয়স এবং বিবর্তনের ধারায় সম্পৃক্ততা জীবাশ্মবিজ্ঞানের অন্যতম গুরুত্বপূর্ণ উপাদান। সংরক্ষিত নমুনাকে জীবাশ্ম হিসেবে তখনই বিবেচনা করা হয়, যখন এটি কমপক্ষে দশ সহস্রাধিক বছরের প্রাচীনকালের। ঊনবিংশ শতকে শীর্ষস্থানীয় ভূতাত্ত্বিকগণ ভৌগোলিক সময়ের মানদণ্ডে ৩৪০ কোটি - ১০,০০০ বছর বয়সের মধ্যে সংগৃহীত বস্তুকে জীবাশ্ম নামে আখ্যায়িত করার সিদ্ধান্ত নিয়েছেন। বিংশ শতকের শুরুতে রেডিওম্যাট্রিক ডেটিংয়ের প্রযুক্তিগত উন্নয়ন জীবাশ্ম চিহ্নিত করতে বেশ সহায়ক হয়েছে।  জীবাশ্মের আকার এককোষী ব্যাক্টেরিয়া থেকে বিশালাকৃতির ডাইনোসর ও অনেক মিটার লম্বা এবং কয়েক টন ওজনের গাছের মতো হতে পারে। সাধারণতঃ মৃত প্রাণীর অংশবিশেষ হিসেবে হাড় এবং দাঁত প্রায়শই বিচ্ছিন্ন জীবাশ্ম হিসেবে পাওয়া যায়।   তথ্যসূত্র    আরও দেখুন   প্রত্নতত্ত্ব  পাখি  প্রাণী  আগ্নেয় শিলা  পাখির উড্ডয়ন  ডাইনোসরের বিবর্তন  মানুষের বিবর্তন   আরও পড়ুন   It’s extremely hard to become a fossil, by Olivia Judson, The New York Times  Bones Are Not the Only Fossils , by Olivia Judson, The New York Times   বহিঃসংযোগ      The Virtual Fossil Museum throughout Time and Evolution  Paleoportal, geology and fossils of the United States   The Fossil Record, a complete listing of the families, orders, class and phyla found in the fossil record  Bioerosion website, including fossil record      বিষয়শ্রেণী:জীবাশ্ম বিষয়শ্রেণী:জীবাশ্মবিজ্ঞান বিষয়শ্রেণী:ভূ-তত্ত্ব বিষয়শ্রেণী:বিবর্তনমূলক জীববিজ্ঞান বিষয়শ্রেণী:প্রাণিবিজ্ঞান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। এই নিবন্ধটি উন্মুক্ত প্রবেশাধিকার সপ্তাহ ২০১৯-এর অংশ হিসাবে তৈরি করা হয়েছে।  ~মহীন (আলাপ) ০৯:২০, ২৩ অক্টোবর ২০১৯ (ইউটিসি) উন্মুক্ত যোগাযোগ   – (অপসারণের প্রস্তাবনা দেখুনলগ দেখুন) () তথ্যসূত্রহীন নিবন্ধ  ~ইসমাইল (আলাপ) ০৭:১৮, ২৩ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
অমল ধবল পালে লেগেছে মন্দ মধুর হাওয়া একটি রবীন্দ্রসঙ্গীত। বাংলা ভাষায় গানটি রবীন্দ্রনাথ ঠাকুর ১৩১৫ বঙ্গাব্দের ৩ ভাদ্র তারিখে (১৯০৮ খ্রিষ্টাব্দ) রচনা করেছিলেন। রবীন্দ্রনাথ জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।রবীন্দ্র-সঙ্গীত-কোষ, পৃ. ৫   গানের কথা  অমল ধবল পালে লেগেছে    মন্দ মধুর হাওয়া--     দেখি নাই কভু দেখি নাই    এমন তরণী বাওয়া॥         কোন্‌ সাগরের পার হতে আনে কোন্‌ সুদূরের ধন--                 ভেসে যেতে চায় মন,         ফেলে যেতে চায় এই কিনারায় সব চাওয়া সব পাওয়া॥  পিছনে ঝরিছে ঝরো ঝরো জল, গুরু গুরু দেয়া ডাকে--     মুখে এসে পড়ে অরুণকিরণ ছিন্ন মেঘের ফাঁকে।         ওগো কাণ্ডারী, কে গো তুমি, কার হাসিকান্নার ধন।                 ভেবে মরে মোর মন--         কোন্‌ সুরে আজ বাঁধিবে যন্ত্র, কী মন্ত্র হবে গাওয়া॥   আরও দেখুন   রবীন্দ্রনাথ ঠাকুরের রেকর্ডকৃত গান ও কবিতার তালিকা   তথ্যসূত্র    বহিঃসংযোগ    রবীন্দ্র রচনাবলীতে গানটির স্বরলিপি  বিষয়শ্রেণী:রবীন্দ্রসঙ্গীত বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান
উদ্দেশ্য  এই টেমপ্লেটটি ব্যবহারকারী পাতার সাথে সংযোগকৃত। এই টেমপ্লেট ব্যবহারের মাধ্যমে আপনি এক বা একাধিক ব্যবহারকারীর নাম উল্লেখণ বিজ্ঞপ্তি ছাড়াই লিখতে পারবেন। যদি, আপনি বার্তা দেওয়ার পর স্বাক্ষর যোগ না করেন তাহলে এটি ব্যবহারের প্রয়োজন নেই। কেননা, কোনো ব্যবহারকারীকে আলোচনায় উল্লেখ করে আপনি স্বাক্ষর যোগ না করলে তার কাছে বিজ্ঞপ্তি পৌঁছাবে না।         ব্যবহারবিধি    মূল ব্যবহার:   {{no ping|ব্যবহারকারী নাম|ব্যবহারকারী নাম ২|...}}   উদাহরণ    {{no ping|উদাহরণ|উদাহরণ২}} →    পূনর্নির্দেশনাসমূহ  আপনি "No ping" শব্দের পরিবর্তে নিচের শব্দসমূহও দিয়ে টেমপ্লেটটি ব্যবহার করতে পারেন  :
সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচার ইনভেস্টমেন্ট কোম্পানি লিমিটেড (সংক্ষিপ্ত নাম সাবিনকো) বাংলাদেশ ও সৌদী আরবের মধ্যকার একটি যৌথ মালিকানাধীন কোম্পানী। কোম্পানিতে উভয় পক্ষের ক্ষেত্রেই অংশীদারীত্ব হল অর্ধাংশ (৫০ - ৫০) করে।   প্রতিষ্ঠার ইতিহাস  কোম্পানি আইন ১৯২৩ অনুসারে এটি ১৯৮৪ সালে ২৪ জুন প্রতিষ্ঠিত হয়। এর সদর দপ্তর ঢাকায় অবস্থিত। সাবিনকো ১৯৮৬ সাল থেকে এদেশে তার কার্যক্রম পরিচালনা করে যাচ্ছে। ফিনান্সিয়াল ইনিস্টিটিউশন এ্যাক্ট ১৯৯৩ অনুসারে ১৯৯৩ সাল থেকে এই প্রতিষ্ঠানটি বাংলাদেশ ব্যাংকের নিকট থেকে নন-ব্যাংকিং ফিনান্সিয়াল ইনিস্টিটিউশন হিসেবে কার্যক্রম পরিচালনা করার লাইসেন্স লাভ করে।   লক্ষ্য ও উদ্দেশ্য  এর মূল লক্ষ্য বাংলাদেশে শিল্প ও কৃষি ভিত্তিক ক্ষেত্রে বিনিয়োগ সৃষ্টির মাধ্যমে কর্মসংস্থান তৈরী এবং অর্থনৈতিক উন্নয়ন।   কার্যক্রম  এই প্রতষ্ঠানটির পেইড আপ মূলধন ৬০ মিলিয়ন ডলার। এর প্রধান প্রতিষ্ঠানগুলোর মধ্যে রয়েছে:  সৌদি বাংলা ফিস ফিড লিমিটেড   তথ্যসূত্র   বহিঃসংযোগ  অফিসিয়াল ওয়েবসাইট  বিষয়শ্রেণী:বাংলাদেশের আর্থিক প্রতিষ্ঠান বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের আর্থিক সেবাদানকারী কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি
পল রবার্ট মিলগ্রম (জন্ম ২০ এপ্রিল ১৯৪৮) একজন আমেরিকান অর্থনীতিবিদ। তিনি ১৯৭৮ সাল থেকে স্ট্যানফোর্ড ইউনিভার্সিটির মানবিকতা ও বিজ্ঞানের শার্লি ও লিওনার্ড এলি অধ্যাপক হিসেবে কর্মরত রয়েছেন। পল রবার্ট ক্রীড়া তত্ত্ব বিশেষজ্ঞ, বিশেষত নিলাম তত্ত্ব এবং মূল্য নির্ধারণের কৌশল বিষয়ে।  "নিলাম তত্ত্বের উন্নতি ও নতুন নিলাম বিন্যাস আবিষ্কারের জন্য" তিনি ২০২০ সালে রবার্ট বি উইলসনের সাথে অর্থনৈতিক বিজ্ঞানে নোবেল স্মৃতি পুরস্কার লাভ করেন।  তিনি ন্যানসি স্টোকির সাথে নো-ট্রেড উপপাদ্যের সহ-স্রষ্টা। তিনি বেশ কয়েকটি সংস্থার সহ-প্রতিষ্ঠাতা। পল রবার্ট কর্তৃক খুব সম্প্রতি প্রতিষ্ঠিত নিলামাফিক্সAuctionomics নামক এমন সফ্টওয়্যার ও পরিসেবা প্রদান করছেন, যা জটিল বাণিজ্যিক নিলাম ও রদবদলের জন্য দক্ষ বাজার তৈরি করে।  পল রবার্ট ও তাঁর গবেষণা উপদেষ্টা রবার্ট বি. উইলসন এফসিসি নিলাম চুক্তি খসড়াটির নকশা এফসিসি নির্ধারণের জন্য ব্যবহার করেন, যা ফোন সংস্থা মুঠোফোন  তরঙ্গ নির্ধারণ করার জন্য ব্যবহার করে।  পল রবার্ট ২০১৬-১৭ উদ্দীপক নিলামের নকশাকারী দলটিকেও নেতৃত্ব দিয়েছিলেন,  , যা টিভি সম্প্রচার থেকে বেতার ব্রডব্যান্ড ব্যবহারে বেতার তরঙ্গগুলো পুনরায় প্রকাশের জন্য দ্বি-পার্শ্ব নিলাম ছিল।Incentive Auction Rules Option and Discussion  September 12, 2012.  তথ্যসূত্র  বহিঃসংযোগ  বিষয়শ্রেণী:আর্থিক অর্থনীতিবিদ বিষয়শ্রেণী:ইহুদি নোবেল বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯৪৮-এ জন্ম বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:জীবিত ব্যক্তি বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:নোবেল বিজয়ী অর্থনীতিবিদ
রাভায়া () হল শ্রীলঙ্কার সিংহলী ভাষার একটি সংবাদপত্র। যার প্রকাশক ভিক্টর ইভান। ১৯৮৭ সালে প্রতিষ্ঠিত, পত্রিকার মূল রাজনৈতিক দৃষ্টিভঙ্গির জন্য পরিচিত।  রাভায়া ১৯৯৪ সালে চন্দ্রিকা কুমারতুঙ্গার কট্টর সমর্থক ছিল। রাভায়া শ্রীলঙ্কার সামাজিক, রাজনৈতিক, সাংস্কৃতিক এবং বিচারিক দৃষ্টিভঙ্গির অপ্রচলিত বিশ্লেষণের একটা বুদ্ধিজীবী ফোরাম। ভিক্টর ইভান ইদানীং মহাত্মা গান্ধীর পথ নিয়েছে এবং শ্রীলঙ্কায় গান্ধীবাদ প্রয়োগের প্রক্রিয়াধীন রয়েছে।   আরো দেখুন    শ্রীলঙ্কার সংবাদপত্রের তালিকা   তথ্যসূত্র    বহিঃসংযোগ    রাভায়া  অনলাইন সংস্করণ  বিষয়শ্রেণী:শ্রীলঙ্কার সাপ্তাহিক সংবাদপত্র বিষয়শ্রেণী:শ্রীলঙ্কার রবিবারের সংবাদপত্র বিষয়শ্রেণী:১৯৮৭-এ প্রতিষ্ঠিত সংবাদপত্র
আবু মনসুর আবেদ আল-কাহির ইবনে তাহির বিন মুহাম্মদ বিন আবেদ আল্লাহ আল-শাফিঈ আল-বাগদাদী (আরবী: أبو منصور عبدالقاهر ابن طاهر بن محمد بن عبدالله التميمي الشافعي البغدادي‎) ছিলেন একজন আরব শাফিঈ পণ্ডিত ও গণিতবিদ যিনি উসুল আল ফিকহ এবং হেরেসিওলজি শাখায়ও পরদর্শী ছিলেন।   প্রারম্ভিক জীবন ও শিক্ষা  আল-বাগদাদী ইরাকের বাগদাদে জন্মগ্রহণ করেন এবং এ শহরেই শৈশব কাটান। তিনি আরবের বনু তামীম গোত্রের লোক ছিলেন। তিনি নিশাপুর থেকে শিক্ষা লাভ করেন এবং ১৭টি বিষয়ে জ্ঞান অর্জন করেন। বিষয়সমূহের মধ্যে উল্লেখযোগ্য হল, আইন, পাটিগণিত, উত্তরাধিকার আইন এবং ধর্মতত্ত্বসহ প্রভৃতি। বৃহত্তর খোরাসানের অধিকাংশ পণ্ডিত তার ছাত্র ছিলেন। ইতিহাসবিদ ইবনে সাকির উল্লেখ করেন যে, আবু মনসুর ইমাম আল-আনসারীর সহচরদের সাথে চলাফেরা করতেন এবং সেখান থেকে জ্ঞান লাভ করেন।   উল্লেখযোগ্য কাজ  আল-বাগদাদী বেশ কিছু গ্রন্থ লিখেছেন তার মধ্যে উল্লেখযোগ্য হল ‘উসুল আল-দ্বীন’। এই গ্রন্থে সৃষ্টি, স্রষ্টা, প্রকৃতি ও সবকিছু কীভাবে পরিচালিত হয় তার উপর বিস্তারিত আলোচনা রয়েছে। অপর একটি গ্রন্থ হল ‘আল ফারাক বায়েন আল-ফিরাক’ যেখানে বিভিন্ন হাদিসের ব্যাখ্যা ও ভিন্ন ভিন্ন দৃষ্টিকোণ থেকে বিভিন্ন বিষয় বিচার করা হয়েছে। দুটি গ্রন্থেই সুন্নি ইসলামের বিশ্বাসের উপর ভিত্তি করে বিস্তর বর্ণনা রয়েছে।  এছাড়াও তিনি ‘আল-তাকমীলা ফিল-হিসাব’ নামে গ্রন্থ রচনা করেন যেখানে সংখ্যাতত্ত্বে ফলাফল এবং আল খোয়ারিজমির কর্মের বিভিন্ন দিক নিয়েও আলোচনা করা হয়েছে। গ্রন্থটি হারিয়ে গিয়েছে।   তথ্যসূত্র   বিষয়শ্রেণী:৯৮০-এ জন্ম বিষয়শ্রেণী:১০৩৭-এ মৃত্যু বিষয়শ্রেণী:মুসলিম গণিতবিদ বিষয়শ্রেণী:আরব ব্যক্তি বিষয়শ্রেণী:১০ম শতাব্দীর আরব ব্যক্তি বিষয়শ্রেণী:১১শ শতাব্দীর আরব ব্যক্তি বিষয়শ্রেণী:শাফিঈ ব্যক্তি বিষয়শ্রেণী:বাগদাদের ব্যক্তি বিষয়শ্রেণী:মধ্যযুগীয় আরব গণিতবিদ বিষয়শ্রেণী:৯৮০-এর দশকে জন্ম বিষয়শ্রেণী:১০ম শতাব্দীর গণিতবিদ বিষয়শ্রেণী:আশআরি ব্যক্তি বিষয়শ্রেণী:১১শ শতাব্দীর আইনজ্ঞ বিষয়শ্রেণী:১১শ শতাব্দীর গণিতবিদ বিষয়শ্রেণী:১১শ শতাব্দীর আব্বাসীয় খিলাফতের ব্যক্তি বিষয়শ্রেণী:১০ম শতাব্দীর আব্বাসীয় খিলাফতের ব্যক্তি
আচ্ছাদন প্রভাব বা আবরনী ক্ষমতা (শিল্ডিং প্রভাব বা স্ক্রিনিং প্রভাব) (অথবা পারমাণবিক ঢালের প্রভাব বা ইলেকট্রন ঢালের প্রভাব) কে ব্যাখ্যা করতে গেলে এভাবে বলা যায়- একাধিক ইলেকট্রনের জন্য ইলেকট্রন ও নিউক্লিয়াসের মধ্যবর্তী আকর্ষণ যা ব্যাখ্যা করে। ইলেকট্রনের সাথে ইলেকট্রনের আকর্ষণের কারণে ইলেকট্রন মেঘে কার্যকরী নিউক্লিয়ার চার্জের যে ঘাটতি তা ব্যাখ্যা করতে এই প্রভাব কার্যকরী ভূমিকা রাখে। তড়িৎ ক্ষেত্র স্ক্রিনিং এর একটি বিশেষ অবস্থা হল এই প্রভাব ।   প্রতি ইলেকট্রন শক্তিস্তরের জন্য শক্তি  ইলেকট্রন শক্তিস্তর যত  বড় হবে, একটি ইলেকট্রনের সাথে ঐ পরমাণুর আরেকটি ইলেকট্রনের বাধা তত দূর্বল হবে। সাধারণভাবে ইলেকট্রনের শক্তিস্তরগুলো (s,p,d,f) সাজালে,  এখানে S হচ্ছে স্ক্রিনিং শক্তি যা একটি নির্দিষ্ট ইলেকট্রন অন্যসকল ইলেকট্রনকে প্রয়োগ করে।   বিবরণ  হাইড্রোজেন বা  পর্যায় সারণির  গ্রুপ  1A এর যেকোনো পরমাণুর (যাদের কেবলমাত্র একটি যোজনী ইলেকট্রন আছে) জন্য এই বাধা নিউক্লিয়াস থেকে তড়িৎ চুমকীয় বাধার মতই শক্তিশালী হয়। যদিও যখন একের অধিক ইলেকট্রন নিয়ে চিন্তা করা হয় প্রতিটি ইলেকট্রন (n-তম শক্তিস্তরে) নিউক্লিয়াস থেকে  তড়িৎ চুমকীয় বাধা ছাড়াও ১ থেকে n কক্ষপথে অবস্থিত ইলেকট্রন কর্তৃক বাধাপ্রাপ্ত হয়। এর ফলে ইলেকট্রন যত বাইরের কক্ষপথে থাকে নীট বল তত কম হয়; এর ফলে নিউক্লিয়াসের কাছাকাছি যে সকল ইলেকট্রনগুলো অবস্থান করে সেগুলো নিউক্লিয়াসের সাথে বেশি মজবুত বন্ধনে আবদ্ধ থাকে এবং যে সকল ইলেকট্রন নিউক্লিয়াস থেকে দূরে থাকে তারা নিউক্লিয়াসের সাথে দূর্বল বন্ধনে আবদ্ধ থাকে।   এছাড়াও দেখুন    পারমাণবিক সংখ্যা   নিষ্ক্রিয় গ্যাস   পর্যায় সারণি তথ্যসূত্র     Peter Atkins & Loretta Jones, Chemical principles: the quest for insight [Variation in shielding effect]  বিষয়শ্রেণী:পারমাণবিক পদার্থবিজ্ঞান বিষয়শ্রেণী:কোয়ান্টাম রসায়ন
মায়ের দেওয়া মোটা কাপড় মাথায় তুলে নে রে ভাই হল রজনীকান্ত সেন কর্তৃক বাংলা ভাষায় রচিত ও সুরারোপিত একটি গান (কান্তগীতি)। এটি একটি কালজয়ী দেশাত্মবোধক গান।   স্বদেশী আন্দোলন (১৯০৫–১৯১১) চলাকালে তিনি এই গানটি রচনা করে এক অভূতপূর্ব আলোড়নের পরিবেশ সৃষ্টি করেছিলেন। এই গানটি আপামর দেশবাসীকে আজও অনুপ্রেরণা জোগায় তথা দেশপ্রেমে উজ্জীবিত করে।   গানের কথা  মায়ের দেওয়া মোটা কাপড়  মাথায় তুলে নে রে ভাই;  দীন-দুঃখিনী মা যে তোদের  তার বেশী আর সাধ্য নাই।  ঐ মোটা সূতোর সঙ্গে, মায়ের  অপার স্নেহ দেখতে পাই;  আমরা, এমনি পাষাণ, তাই ফেলে ঐ  পরের দোরে ভিক্ষা চাই।  ঐ দুঃখী মায়ের ঘরে, তোদের  সবার প্রচুর অন্ন নাই;  তবু, তাই বেচে কাচ, সাবান মোজা,  কিনে কল্লি ঘর বোঝাই।  আয়রে আমরা মায়ের নামে  এই প্রতিজ্ঞা ক’রব ভাই;  পরের জিনিস কিনবো না, যদি  মায়ের ঘরের জিনিস পাই।   তথ্যসূত্র   বিষয়শ্রেণী:রজনীকান্ত সেন বিষয়শ্রেণী:বাংলা সঙ্গীত বিষয়শ্রেণী:পশ্চিমবঙ্গের সঙ্গীত বিষয়শ্রেণী:দেশাত্মবোধক গান বিষয়শ্রেণী:ভারতীয় সঙ্গীত বিষয়শ্রেণী:ভারতীয় সাহিত্য বিষয়শ্রেণী:বাংলা সাহিত্য বিষয়শ্রেণী:কলকাতার সংস্কৃতি বিষয়শ্রেণী:বাংলাদেশের সংস্কৃতি
right|50px  ভুটান বিষয়ক নতুন মৌলিক নিবন্ধ তৈরি অথবা অন্য উইকিপ্রকল্প হতে অনুবাদ করতে পারেন।  বর্তমান নিবন্ধ অথবা ভুটান বিষয়ক বিভিন্ন টেমপ্লেট হতে  থাকা বিষয় নিয়ে নতুন নিবন্ধ রচনা করতে পারেন।  বিদ্যমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।   নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  ভুটান সম্পর্কিত নিবন্ধসমূহের শেষে {{প্রবেশদ্বার দণ্ড|ভুটান}} যুক্ত করতে পারেন।  ভুটান সংক্রান্ত নিবন্ধসমূহে বিষয়শ্রেণী না থাকলে যুক্ত করতে পারেন। বিষয়শ্রেণী:ভুটান প্রবেশদ্বার
ফ্রাংক বোরজেগি (ইংরেজি: Frank Borzage; জন্ম: ২৩শে এপ্রিল ১৮৯৪ – ১৯শে জুন ১৯৬২) ছিলেন একজন মার্কিন চলচ্চিত্র পরিচালক ও অভিনেতা। তিনি তার পরিচালিত সেভেন্‌থ হেভেন (১৯২৭), স্ট্রিট অ্যাঞ্জেল (১৯২৮), ম্যান্‌স ক্যাসল (১৯৩৩) ও দ্য মর্টাল স্টর্ম (১৯৪০) চলচ্চিত্রের জন্য সুপরিচিত। তিনি সেভেন্‌থ হেভেন ও ব্যাড গার্ল চলচ্চিত্র পরিচালনা করে দুবার শ্রেষ্ঠ পরিচালনার জন্য একাডেমি পুরস্কার অর্জন করেন।  জীবনী জন্ম ও পরিবার বোরজেগির পিতা লুইজি বোরজেগা ১৮৫৯ সালে অস্ট্রীয় সাম্রাজ্যের (বর্তমান ইতালি) রনজোনে জন্মগ্রহণ করেছিলেন। পাথরের মিস্ত্রী হিসেবে তিনি মাঝে মাঝে সুইজারল্যান্ডে কাজ করতেন। সেখানে তার মারিয়া রুয়েগের (১৮৬০-১৯৪৭) সাথে পরিচয় হয়। রুয়েগ একটি সিল্ক ফ্যাক্টরিতে কাজ করতেন। ১৮৮০-এর দশকের প্রথম দিকে বোরজেগা পেন্সিলভেনিয়ার হ্যাজলটনে চলে যান, সেখানে তিনি কয়লার খনিতে কাজ করতেন। তিনি তার বাগদত্তা রুয়েগকেও মার্কিন যুক্তরাষ্ট্রে নিয়ে যান এবং ১৮৮৩ সালে তিনি তাকে বিয়ে করেন।  তাদের প্রথম সন্তান হেনরি ১৮৮৫ সালে জন্মগ্রহণ করে। বোরজেগা পরে সপরিবারে উটাহ অঙ্গরাজ্যের সল্ট লেক সিটিতে চলে যান। সেখানে ১৮৯৪ সালের ২৩শে এপ্রিল ফ্রাংক বোরজেগি জন্মগ্রহণ করেন। ১৯১৯ সাল পর্যন্ত তারা সেখানেই বসবাস করেন। বোরজেগা দম্পতির ১৪ জন সন্তান জন্মগ্রহণ করে, তন্মধ্যে আটজন প্রাপ্ত বয়স পর্যন্ত বেঁচে ছিলেন, তারা হলেন হেনরি (১৮৮৫-১৯৭১), ম্যারি এমা (১৮৮৬-১৯০৬), বিল (১৮৯২-১৯৭৩), ফ্রাংক, ড্যানিয়েল (১৮৯৬-১৯৭৫), লু (১৮৯৮-১৯৭৪), ডলি (১৯০১-২০০২), এবং সু (১৯০৫-১৯৯৮)। লুইজি বোরজেগা ১৯৩৪ সালে এক গাড়ি দুর্ঘটনায় মারা যান এবং মারিয়া রুয়েগ ১৯৪৭ সালে ক্যান্সারে আক্রান্ত হয়ে মারা যান।  কর্মজীবন ১৯১২ সালে ফ্রাংক বোরজেগি হলিউডে অভিনেতা হিসেবে কাজ পান। তিনি ১৯১৭ সাল পর্যন্ত অভিনেতা হিসেবে কাজ করেন। ১৯১৫ সালে দ্য পিচ ও চ্যান্স চলচ্চিত্র দিয়ে তার পরিচালনায় আত্মপ্রকাশ ঘটে।  বোরজেগি ১৯২০-এর দশক জুড়েই পরিচালক হিসেবে সফল ছিলেন, কিন্তু তিনি তার সফলতার শীর্ষে পৌঁছান নির্বাক চলচ্চিত্র যুগের শেষভাগে ও সবাক চলচ্চিত্র যুগের শুরুতে। জার্মান পরিচালক এফ. ডব্লিউ. মুর্নো দ্বারা প্রভাবিত বোরজেগি পরিচালনায় নিজস্ব ধারার সৃষ্টি করেন। তিনি জ্যানেট গেনর ও চার্লস ফ্যারেলকে নিয়ে একাধিক প্রণয়ধর্মী চলচ্চিত্র নির্মাণ করে সফলতা লাভ করেন। ১৯২৭ সালে গেনর-ফ্যারেল জুটিকে নিয়ে সেভেন্‌থ হেভেন চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। এই জুটিকে নিয়ে তার আর দুটি উল্লেখযোগ্য চলচ্চিত্র হল স্ট্রিট অ্যাঞ্জেল (১৯২৮) ও লাকি স্টার (১৯২৯)। বোরজেগি ১৯৩১ সালে ব্যাড গার্ল চলচ্চিত্র নির্মাণ করে তার দ্বিতীয় একাডেমি পুরস্কার অর্জন করেন।  পাদটীকা  তথ্যসূত্র  বহিঃসংযোগ         বিষয়শ্রেণী:১৮৯৪-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:উটাহের চলচ্চিত্র পরিচালক বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র পরিচালক বিষয়শ্রেণী:সল্ট লেক সিটির অভিনেতা বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:পেনসিলভেনিয়ার চলচ্চিত্র পরিচালক বিষয়শ্রেণী:নির্বাক চলচ্চিত্র পরিচালক বিষয়শ্রেণী:ক্যালিফোর্নিয়ার চলচ্চিত্র পরিচালক
উমদাত আস-সালিক ওয়া 'উদ্দাত আন-নাসিক ( ভ্রমণকারীর নির্ভরতা এবং উপাসকের হাতিয়ার, যা সাধারণত এর সংক্ষিপ্ত শিরোনাম "ভ্রমণকারীর উপর নির্ভরতা" বা রিলায়েন্স অব দ্য ট্র্যাভেলার নামেও পরিচিত) হল শাফেয়ী ইসলামী আইনশাস্ত্রের মাযহাবের জন্য ফিকহের একটি ধ্রুপদী ম্যানুয়াল। মূল লেখাটির লেখক হলেন ১৪ শতকের পণ্ডিত শিহাবুদ্দিন আবু আল-আব্বাস আহমদ ইবনে আন-নাকিব আল-মিসরি (হিজরী ৭০২-৭৬৯ / ১৩০২-১৩৬৭ খ্রিস্টাব্দ)। আল-মিসরি তার রচনাটি ইমাম নওয়াবী এবং ইমাম আবু ইসহাক আস-শিরাজীর পূর্ববর্তী শাফেয়ী রচনাগুলির উপর ভিত্তি করে রচনা করেছিলেন, এবং শিরাজীর আল-মুহাযদাব (দ্য রেয়ারফ্যাকশন) ও নওয়াবীয়ের মিনহাজ আত-তালিবিন (দ্য সিকারস রোড) এর উপসংহার অনুসরণ করেছিলেন।  সম্প্রতি ১৯৯১ সালে রিলায়েন্স অব দ্য ট্র্যাভেলার প্রথম আদর্শ ইসলামী আইনি তথ্যসূত্র হয়ে ওঠে যা ইংরেজিতে (অথবা কোনো ইউরোপীয় ভাষায়) অনূদিত হয় এবং মিশরের আল-আজহার বিশ্ববিদ্যালয় কর্তৃক প্রত্যয়িত হয়।   ক্যাল্লারের অনুবাদ    ১৯৯১ সালে আমেরিকান মুসলিম পণ্ডিত নুহ হা মিম ক্যাল্লার কর্তৃক "উমদাত আস-সালিক" ইংরেজিতে অনুবাদ করা হয় এবং এটি আল-আজহার বিশ্ববিদ্যালয় কর্তৃক প্রত্যয়িত ইউরোপীয় ভাষায় একটি আদর্শ ইসলামিক আইনি তথ্যসূত্রের প্রথম অনুবাদ হয়ে ওঠে। অনুবাদটিতে ইংরেজি বর্ণমালার অক্ষর অনুসারে শিরোনামযুক্ত ২৬টি বিভাগ রয়েছে, যেমন- বই A, বই B, বই C, ইত্যাদি।  A থেকে C বইগুলিতে কেলার কর্তৃক সংকলিত ফিকহের নির্দেশিকা তৈরির জন্য ভূমিকামূলক উপাদান রয়েছে। "D থেকে O" বইগুলি আল-মিসরির মূল রচনার সাথে সামঞ্জস্যপূর্ণ, এগুলো "লেখকের ভূমিকা" দিয়ে শুরু হয়েছে। বই P থেকে O পর্যন্ত  আটটি ছোট গ্রন্থে ব্যক্তিগত নীতিশাস্ত্র, চরিত্র এবং ঐতিহ্যবাহী ইসলামী সুফিবাদের মতো বিষয়গুলি সম্পর্কে আলোকপাত করা হয়েছে এবং আল-গাজ্জালীর ইহিয়া' উলুম আল-দীন এবং নওয়াবীর রিয়াদ আস-সালিহীনের মতো বিখ্যাত ধ্রুপদী গ্রন্থগুলি অন্তর্ভুক্ত করা হয়েছে। বই W-তে বিস্তৃত নোট এবং পরিশিষ্ট রয়েছে, বই X-এ সমগ্র গ্রন্থে উল্লিখিত শত শত ব্যক্তির থাম্বনেইল জীবনী রয়েছে এবং বই Y এবং Z-এ একটি গ্রন্থপঞ্জি এবং সূচীপত্র দিয়ে এটি শেষ করা হয়েছে।  বইটির কিছু অংশ অনূদিত ছিল না (যদিও মূল আরবি লেখাটি অপরিবর্তিত রয়েছে), কারণ ক্যাল্লার সেগুলোকে আধুনিক সমাজের জন্য অপ্রাসঙ্গিক বলে মনে করেছিলেন। এই অংশগুলিতে দাসত্ব সম্পর্কিত একটি বিভাগ রয়েছে, যেখানে দাস এবং তাদের প্রভুদের অধিকার এবং কর্তব্য বর্ণনা করা হয়েছে, পাশাপাশি কিছু ছোট বিভাগ যেমন, সোনা ব্যবহার করে পাত্র মেরামত করার বিষয়ে আলোচনা রয়েছে।   ক্যাল্লারের অনুবাদের প্রধান অংশ    A: পবিত্র জ্ঞান (পৃষ্ঠা ১)  B. যোগ্য বৃত্তি অনুসরণের বৈধতা (পৃষ্ঠা ১৫)  C. আইনি রায়ের প্রকৃতি (পৃষ্ঠা ২৭)  D. লেখকের 'উমদাত আল-সালিক'-এর ভূমিকা (পৃষ্ঠা ৪৭)  E. পরিশোধন (পৃষ্ঠা ৪৯)  F. প্রার্থনা (পৃষ্ঠা ১০১)  G. জানাজার নামাজ (পৃষ্ঠা ২২০)  H. জাকাত (পৃষ্ঠা ২৪৪)  I. উপবাস (পৃষ্ঠা ২৭৭)  J. দ্য পিলগ্রিমেজ (পৃষ্ঠা ২৯৭)  K. ট্রেড (পৃষ্ঠা ৩৭১)  L. উত্তরাধিকার (পৃষ্ঠা 460)  M. বিবাহ (পৃষ্ঠা ৫০৬)  N. ডিভোর্স (পৃষ্ঠা ৫৫৪)  O. ন্যায়বিচার (পৃষ্ঠা ৫৭৮)  P. বিশালতা (পৃষ্ঠা ৬৪৯)  Q: সৎকাজের আদেশ দেওয়া এবং অন্যায়ের নিষেধ করা (পৃষ্ঠা ৭১৩)  R. জিহ্বা ধরে রাখা (পৃষ্ঠা ৭২৬)  S. ডিলিউশন (পৃষ্ঠা ৭৭৭)  T. বিশুদ্ধ হৃদয় (পৃষ্ঠা ৭৯৬)  U. গ্যাব্রিয়েলের হাদিস (পৃষ্ঠা ৮০৭)  V. আল্লাহ ও তাঁর রাসূলের প্রতি বিশ্বাস (পৃষ্ঠা ৮১৬)  W. নোট এবং পরিশিষ্ট (পৃষ্ঠা ৮২৬)  X. জীবনী সংক্রান্ত নোট (পৃষ্ঠা ১০১৯)  Y. রচনাবলী উদ্ধৃত (পৃষ্ঠা ১১১৬)  Z. সূচী (পৃষ্ঠা ১১২৮)   আরও দেখুন    সুন্নি বইয়ের তালিকা   তথ্যসূত্র      বিষয়শ্রেণী:১৪শ শতাব্দীর আইনজ্ঞ বিষয়শ্রেণী:সুন্নি সাহিত্য
ব্রি ধান-৪৭ হচ্ছে লবণাক্ত সহনশীল ধানের জাত।  বাগেরহাট, খুলনা, সাতক্ষীরা জেলায় রবি মৌসুমে লবণাক্ততা বাড়তে থাকে। অত্যধিক লবণাক্ততাসহিষ্ণু ধানের জাত না থাকায় রবি মৌসুমে জমি পতিত পড়ে থাকে। এ ছাড়াও ৩/৪ ফুটের অধিক পানি ও চিংড়ি চাষের কারণে ধান চাষের সুযোগ থাকে না। ফলে ধানের উৎপাদন কমে যায়। বাংলাদেশ ধান গবেষণা ইনস্টিটিউট এর গবেষক ও বিজ্ঞানীরা গবেষণা পরিচালক ড. আব্দুস সালাম নেতৃত্বে লবণাক্ত সহনশীল জাত আবিষ্কার করেন। Researchers develop salinity-tolerant Boro paddy যেখানে সাধারণ ধানের চারা 8ds/m লবণাক্ততা সহ্য করতে পারে না সেখানে এটি সারা জীবন 6ds/m অবস্থায় এবং এটি ১২-১৪ দিন 8ds/m লবণাক্ততা সহ্য করতে পারে। মুন্সীগঞ্জ, সাতক্ষীরা, বাগেরহাট, খুলনা ও বরিশাল জেলার বিভিন্ন অঞ্চলে এ জাতের পরীক্ষামূলক চাষাবাদা চলছে। এতে আশাতীত ফল পাওয়া যায়। ড. সালাম জানান, DFID- Petra ও IRRI প্রকল্পের মাধ্যমে এ ধান উদ্ভাবন করা হয়েছে। এ ধানের ফলন হেক্টর প্রতি ৫/৬ টন। আয়ুষ্কাল ১৫০-১৫৫ দিন এবং উচ্চতা ১০০ সেমি।    তথ্যসূত্র   বিষয়শ্রেণী:ধানের জাত বিষয়শ্রেণী:অসম্পূর্ণ